ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
এইচআইভি প্রতিরোধ সংক্রান্ত গ্লোবাল প্রিভেনশন কোয়ালিশনে ডাঃ হর্ষবর্ধনের ভাষণ
নয়াদিল্লি, ১৮ নভেম্বর, ২০২০
কেন্দ্রীয় স্বাস্থ্য ও পরিবার কল্যাণ মন্ত্রী ডাঃ হর্ষবর্ধন আজ ভিডিও কনফারেন্সের মাধ্যমে এইচআইভি প্রতিরোধ সংক্রান্ত গ্লোবাল প্রিভেনশন কোয়ালিশন বা বিশ্বব্যাপী এই মারণ রোগের বিরুদ্ধে সমবেতভাবে লড়াইয়ে বিভিন্ন দেশকে নিয়ে গঠিত জোটের মন্ত্রিপর্যায়ের বৈঠকে ভাষণ দেন। গ্লোবাল এইচআইভি প্রিভেনশন কোয়ালিশনের পক্ষ থেকে ইউএন এইডস্ এবং ইউএন এফপিএ এই বৈঠকের আয়োজন করেছে। ২০৩০ সালের মধ্যে মারণ এইডস্-কে চিরতরে নির্মূল করতে রাষ্ট্রসংঘের সাধারণ অধিবেশনে ২০১৬-তে গৃহীত অঙ্গীকারগুলি পূরণের লক্ষ্যে এ বছরের এই বৈঠকের অত্যন্ত তাৎপর্য রয়েছে। জোটের সদস্য দেশগুলি ২০১০ – এর তুলনায় ২০২০-তে প্রাপ্ত বয়স্কদের মধ্যে এইচআইভি সংক্রমণ ৭৫ শতাংশ পর্যন্ত কমাতে সম্মত হয়েছে। বিশ্বব্যাপী এইডস্ দূরীকরণে অভাবনীয় সাফল্যের স্বীকৃতি-স্বরূপ নতুন সংক্রমণ প্রতিরোধ এবং প্রতিরোধমূলক পরিষেবার মান আরও বাড়াতে তথা এইচআইভি আক্রান্ত মানুষের কাছে উপযুক্ত চিকিৎসা পরিষেবা পৌঁছে দিতে এই জোট গুরুত্বপূর্ণ ভূমিকা পালন করে চলেছে বলে ডাঃ হর্ষবর্ধন অভিমত প্রকাশ করেন। তিনি আরও বলেন, এই জোট অবশিষ্ট বিশ্বকে দেখিয়েছে কিভাবে একজোট হয়ে অভিন্ন উদ্দেশ্য পূরণে কাজ করা যায়।
ডাঃ হর্ষবর্ধন সন্তোষ প্রকাশ করে বলেন, এইচআইভি-র প্রাদুর্ভাব নিয়ন্ত্রণে ভারত থেকে পাঠানো অ্যান্টি রেট্রোভাইরাল ড্রাগস্  অত্যন্ত গুরুত্বপূর্ণ ভূমিকা নিয়েছে।
ভারতের অভিনব এইচআইভি প্রতিরোধ মডেল সম্পর্কে ডাঃ হর্ষবর্ধন বলেন, সুনির্দিষ্টভাবে এইচআইভি সংক্রমণ প্রতিরোধে গৃহীত ব্যবস্থার মাধ্যমে সংক্রমণ প্রতিরোধে ও সামাজিক সচেতনতা গড়ে তুলতে একাধিক উদ্যোগ রূপায়িত হচ্ছে। তিনি আরও বলেন, অসরকারি সংগঠনগুলির সহায়তায় সংক্রমণ প্রতিরোধে এই ব্যবস্থা ভারতে এইচআইভি প্রতিরোধের ক্ষেত্রে মডেল হিসাবে পরিগণিত হচ্ছে এবং বহু দেশ ভারতের এই মডেলকে কাজে লাগাচ্ছে। এইচআইভি সংক্রমণ প্রতিরোধে এই মডেল কেবল এইডস-ই নয়, অন্যান্য রোগ-ব্যাধি নিয়ন্ত্রণেও কার্যকর প্রমাণিত হয়েছে। ডাঃ হর্ষবর্ধন আরও বলেন, মায়ের থেকে শিশুর মধ্যে এইচআইভি সংক্রমণ প্রতিরোধে ভারতে ‘মিশন সম্পর্ক’ কর্মসূচির মাধ্যমে অ্যান্টি রেট্রোভাইরাল ট্রিটমেন্ট সংক্রান্ত পরিষেবা দেওয়া হচ্ছে। এমনকি, মা ও শিশুর নমুনা পরীক্ষার জন্য সরকারি স্তরে নমুনা পরীক্ষাগারের সংখ্যা ১০ থেকে বাড়িয়ে ৬৪ করা হয়েছে।
ডাঃ হর্ষবর্ধন দেশে এইডস্ মতো মারণ রোগের সংক্রমণ প্রতিরোধে ‘দ্য হিউম্যান ইমিউনোডেফিসিয়েন্সি ভাইরাস অ্যান্ড অ্যাকুয়ার্ড ইমুউনোডেফিসিয়েন্সি সিন্ড্রোম  অ্যাক্ট, ২০১৭ কার্যকর হয়েছে। এইডস্ সংক্রমণ প্রতিরোধে এই আইন সংক্রমিত ও ক্ষতিগ্রস্ত মানুষের স্বার্থ সুরক্ষায় এক আইনি কাঠামো ব্যবস্থা গড়ে তুলেছে।
ডাঃ হর্ষবর্ধন সংশ্লিষ্ট সকল পক্ষকে নতুন ধরনের অসুরক্ষিত ভাইরাস ও তার ঝুঁকি সম্পর্কে, যেগুলি মহামারীর উৎস – সে ব্যাপারে সতর্ক করে দিয়ে পর্যায়ক্রমে এবং সমন্বিত পদক্ষেপ গ্রহণের পরামর্শ দেন। ২০৩০ সালের মধ্যে এইডস্ – এর প্রাদুর্ভাব দেশ থেকে চিরতরে দূর করতে ভারত সরকারের অঙ্গীকারের কথা পুনরায় ব্যক্ত করে ডাঃ হর্ষবর্ধন তাঁর ভাষণ শেষ করেন। ভিডিও কনফারেন্সের মাধ্যমে এই বৈঠকে স্বাস্থ্য বিষয়ক অতিরিক্ত সচিব শ্রীমতী আরতী আহুজা, যুগ্মসচিব শ্রী অলোক সাক্সেনা এবং জাতীয় এইডস্ নিয়ন্ত্রণ সংগঠনের অতিরিক্ত মহানির্দেশক শ্রীমতী শোবিনী রঞ্জন-ও যোগ দেন।
বিদ্যুৎমন্ত্রক
পশ্চিমবঙ্গের রঘুনাথপুরে দামোদর ভ্যালি কর্পোরেশনের ১,৩২০ মেগাওয়াট তাপবিদ্যুৎ প্রকল্পের জন্য আরইসি প্রয়োজনীয় ঋণ দেবে
নয়াদিল্লি, ২৬ আগস্ট, ২০২৩
দামোদর ভ্যালি কর্পোরেশন -এর সঙ্গে কেন্দ্রীয় বিদ্যুৎ মন্ত্রকের অধীনস্থ রাষ্ট্রায়ত্ত সংস্থা আরইসি লিমিটেড একটি চুক্তিতে আবদ্ধ হয়েছে। এই চুক্তি অনুসারে পশ্চিমবঙ্গের রঘুনাথপুরে ডিভিসির দুটি ৬৬০ মেগাওয়াট ক্ষমতাসম্পন্ন - অর্থাৎ, মোট ১,৩২০ মেগাওয়াট বিদ্যুৎ উৎপাদনক্ষম তাপবিদ্যুৎ কেন্দ্র গড়ে তুলতে আরইসি ৪,৫২৭ কোটি ৬৮ লক্ষ টাকা ঋণবাবদ প্রদান করবে।
ডিভিসি এবং আরইসি যৌথভাবে রঘুনাথপুর তাপবিদ্যুৎ কেন্দ্রের দ্বিতীয় পর্যায়ের প্রকল্পটি বাস্তবায়িত করবে। এর ফলে পশ্চিমবঙ্গে তাপবিদ্যুৎ উৎপাদনের ক্ষমতা বৃদ্ধি পাবে। এই বিদ্যুৎকেন্দ্র থেকে ১,৩২০ মেগাওয়াট বিদ্যুৎ উৎপাদন হলে সংশ্লিষ্ট অঞ্চলের বিদ্যুৎ সরবরাহ ব্যবস্থাপনার উন্নতি ঘটবে।
এই প্রকল্প বাস্তবায়নের সময় আরইসি এবং ডিভিসি যে বিষয়গুলির ওপর গুরুত্ব দেবে তার মধ্যে উল্লেখযোগ্য হল, পরিবেশের প্রতি দায়বদ্ধতা। এছাড়াও, তাপবিদ্যুৎ কেন্দ্রের দক্ষতা এবং বিভিন্ন উদ্ভাবনমূলক ব্যবস্থাপনার ওপরেও গুরুত্ব দেওয়া হবে। কেন্দ্রীয় বিদ্যুৎ মন্ত্রকের অধীনস্থ নবরত্ন সংস্থা আরইসি, ডিভিসি-র সঙ্গে কৌশলগত অংশীদারিত্বের মাধ্যমে বিদ্যুৎক্ষেত্রে সুস্থায়ী উন্নয়ন নিশ্চিত করবে।
চুক্তি স্বাক্ষরের সময় ডিভিসি-র চেয়ারম্যান শ্রী রাম নরেশ সিং, অর্থ দপ্তরের শ্রী অরূপ সরকার, সচিব ডঃ জন মাথাই, কারিগরি বিভাগের সদস্য শ্রী এম রঘুরাম, অর্থ বিভাগের কার্যকরী নির্দেশক শ্রী জয়দীপ মুখোপাধ্যায় এবং সিনিয়র জেনারেল ম্যানেজার শ্রী সুমিত কুমার দাস উপস্থিত ছিলেন। আরইসি-র পক্ষে শ্রী পঙ্কজ ভার্মা চুক্তি স্বাক্ষরের অনুষ্ঠানে অংশগ্রহণ করেন।
আরইসি লিমিটেড একটি নন-ব্যাঙ্কিং আর্থিক সংস্থা। এই সংস্থাটি দেশের বিদ্যুৎ উৎপাদনের সঙ্গে বিভিন্ন সংস্থাকে আর্থিক সহায়তা দিয়ে থাকে। ডিভিসি কেন্দ্রীয় বিদ্যুৎ মন্ত্রকের অধীনস্থ একটি সংস্থা যারা দেশের পূর্বাঞ্চলের বিদ্যুতের চাহিদা পূরণের জন্য বিদ্যুৎ উৎপাদন এবং বন্টন করে থাকে।
AC/CB/DM/
(Visitor Counter : 49
বিজ্ঞানওপ্রযুক্তিমন্ত্রক
লক্ষ্মৌয় সিএসআইআর- সেন্ট্রাল ড্রাগ রিসার্চ ইন্সটিটিউটের ৭০তম বর্ষপূর্তি উদযাপন
নয়াদিল্লী, ১৭ ফেব্রুয়ারি, ২০২১
কেন্দ্রীয় স্বাস্থ্য ও পরিবার কল্যাণ, বিজ্ঞান ও প্রযুক্তি এবং ভূবিজ্ঞান মন্ত্রী ডঃ হর্ষ বর্ধন বলেছেন সস্তার ওষুধ উদ্ভাবনের ক্ষেত্রে সিএসআইআর- সেন্ট্রাল ড্রাগ রিসার্চ ইন্সটিটিউট গুরুত্বপূর্ণ ভূমিকা পালন করে। ডঃ বর্ধন সিএসআইআর-এর সহ সভাপতিও। তিনি বলেছেন এই প্রতিষ্ঠান স্টেরয়েড মু্ক্ত জন্ম নিরোধক বড়ি- সেন্টক্রোমান এবং সেরিব্রাল ম্যালেরিয়ার জীবনদায়ী ওষুধ আর্তিথের উদ্ভাবন করেছে। আজ প্রতিষ্ঠানের ৭০তম বর্ষপূর্তি উপলক্ষ্যে ভিডিও কনফারেন্সের মাধ্যমে মন্ত্রী বক্তব্য রাখছিলেন। এই প্রতিষ্ঠানের গবেষণা ও মানব সম্পদের গুণমানের বিষয়টি উল্লেখ করে মন্ত্রী বলেছেন শুধু ওষুধ উদ্ভাবনই নয় মানব জাতির কল্যাণে সেন্ট্রাল ড্রাগ রিসার্চ ইন্সটিটিউট গুরুত্বপূর্ণ ভূমিকা পালন করে। এই উপলক্ষ্যে অটল ন্যাশনাল কলোকুইম অন হেল্থ কেয়ার অ্যান্ড ইনোভেশন শীর্ষক একগুচ্ছ বক্তৃতামালার সূচনা করা হয়। প্রয়াত অটল বিহারী বাজপেয়ীর বিজ্ঞানের বিষয়ে ভাবনাকে স্মরণ করে বিশিষ্ট ব্যক্তিরা এই বক্তৃতামালায় অংশ নেবেন। মন্ত্রী এই উপলক্ষ্যে কমন রিসার্চ অ্যান্ড টেকনোলজি ডেভেলপমেন্ট হাবের উদ্বোধন করেছেন। ওষুধের বিষয়ে গবেষণায় শ্রেষ্ঠত্বের স্বীকৃতি স্বরূপ মর্যাদাপূর্ণ পুরস্কার ‘সিডিআইআই পুরস্কার ২০২১’এর প্রাপকদের নামও আজ ঘোষণা করা হয়েছে।
তথ্যওসম্প্রচারমন্ত্রক
তথ্য ও সম্প্রচার সচিব শ্রী অমিত খারে কান চলচ্চিত্র উৎসবে ভারতীয় প্রতিনিধিদলের নেতৃত্ব দিচ্ছেন
নয়াদিল্লি, ১৩ মে, ২০১৯
আগামী ১৫ থেকে ২৫শে মে কান চলচ্চিত্র উৎসবের ভারতীয় প্যাভেলিয়নে দেশের চলচ্চিত্র, ভাষা, সংস্কৃতি এবং আঞ্চলিক বৈচিত্র্য তুলে ধরা হবে। ফেডারেশন অফ ইন্ডিয়ান চেম্বার অফ কমার্স অ্যান্ড ইন্ডাস্ট্রির সহায়তায়, তথ্য ও সম্প্রচার মন্ত্রকের উদ্যোগে এই প্যাভেলিয়ন ভারতে চলচ্চিত্র নির্মাণ, বন্টন সহ আন্তর্জাতিক অংশীদারিত্বের বিভিন্ন সুযোগ-সুবিধার বিষয়ে জানানো হবে। এখানে ভারতীয় প্রতিনিধিরা বিভিন্ন দেশের প্রতিনিধিদের সঙ্গে মতবিনিময় করবেন এবং ভারত এবং ভারতীয় চলচ্চিত্রের বিষয়ে তাঁদের জানাবেন।
তথ্য ও সম্প্রচার মন্ত্রকের সচিব শ্রী অমিত খারের নেতৃত্বাধীন ভারতীয় প্রতিনিধিদলে সিবিএফসি-র চেয়ারম্যান শ্রী প্রসূন যোশী, চলচ্চিত্র নির্মাতা শ্রী রাহুল রাওয়াইল, শ্রী শাজি এন কারুন এবং শ্রী মধুর ভাণ্ডারকর থাকবেন।
চলতি বছরের শেষের দিকে গোয়ায় অনুষ্ঠিত আন্তর্জাতিক চলচ্চিত্র উৎসবের সুবর্ণ জয়ন্তী পালন করা হবে। ভারতীয় প্রতিনিধিরা এই বিষয়টি কান চলচ্চিত্র উৎসবে উপস্থাপন করবেন। এই উপলক্ষে একটি বিশেষ পোস্টারও প্রকাশ করা হবে।
এই প্রতিনিধিদল, ভারতে চলচ্চিত্র নির্মাণের ক্ষেত্রে ‘এক জানালা’ ব্যবস্থার মাধ্যমে সিনেমার শ্যুটিং করার কাজ আরও সহজ করে তোলার বিষয়টি জানানোর পাশাপাশি, সিনেমার জালিয়াতি ঠেকাতে সরকারি উদ্যোগের কথা তুলে ধরবে। ভারতে দক্ষ পেশাদার এবং প্রযুক্তিবিদের সহজলভ্যতা ও সিনেমার শ্যুটিং-এর পর সহজে চলচ্চিত্র নির্মাণ পরবর্তী কাজকর্ম করার বিষয়টি আন্তর্জাতিক স্তরে তুলে ধরা হবে।
আন্তর্জাতিক বিভিন্ন চলচ্চিত্র নির্মাণ সংস্থাগুলির সঙ্গে ভারতীয় চলচ্চিত্র নির্মাতাদের যৌথভাবে কাজ করার বিভিন্ন সুযোগ-সুবিধার কথা জানানো হবে। তথ্য ও সম্প্রচার সচিব শ্রী অমিত খারে জানান, দ্বিপাক্ষিক চুক্তির মাধ্যমে বিভিন্ন দেশের চলচ্চিত্র নির্মাতারা একসঙ্গে কাজ করার সুযোগ পাবেন। ফলে, আন্তর্জাতিক মানের চলচ্চিত্রের সুদিনের জন্য ভারত এক গুরুত্বপূর্ণ কেন্দ্র হয়ে উঠবে।
CG/CB/DM
(Visitor Counter : 99
সড়কপরিবহণওমহাসড়কমন্ত্রক
জাতীয় সড়কে আলোর ব্যবস্থা
নতুন দিল্লি, ০৯ ডিসেম্বর, ২০২১
ভারতীয় সড়ক কংগ্রেস বা ইন্ডিয়ান রোডস কংগ্রেস- এর নীতি নির্দেশিকা অনুযায়ী জাতীয় সড়কে আলোর ব্যবস্থার কথার সুস্পষ্টভাবে বলা রয়েছে। টোল প্লাজা অঞ্চল থেকে শুরু করে বাস লেন, ট্রাক লেন, বাস টার্মিনাস এবং এবং ফ্লাইওভার ও আন্ডারপাসে পর্যাপ্ত আলোর কথা বলা রয়েছে।
এছাড়াও চার বা ছয় লেনের রাস্তা গুলিতে আলো সরবরাহ করা হয়। নিরাপত্তার কথা ভেবে এবং অন্যান্য প্রযুক্তিগত দিক বিবেচনা করে প্রয়োজনে রাজ্য সরকার সহ বিভিন্ন মহল থেকে পাওয়া পরামর্শ অনুযায়ী তা কার্যকর করা হয়।
এইসব বিষয় ছাড়া জাতীয় সড়কের মধ্যবর্তীস্থানে আলো দেওয়ার কোনো প্রস্তাব নেই।
জাতীয় সড়কে দুর্ঘটনা নিয়ন্ত্রণে সরকার নিম্নলিখিত পদক্ষেপ গ্রহণ করেছে।
সড়ক নিরাপত্তা বাড়াতে বিভিন্ন বিধানসহ মোটরযান আইন সংশোধন করা হয়েছে।
নকশা নির্মাণ এবং অপারেশন পর্যায়ে সড়ক নিরাপত্তা সংক্রান্ত নিরীক্ষার ব্যবস্থা করা হয়েছে।
সড়ক নিরাপত্তা বৃদ্ধির জন্য সচেতনতার ওপর গুরুত্ব দেওয়া হয়েছে।
বিনামূল্যে চক্ষু পরীক্ষা শিবির এবং জাতীয় সড়কে চলাচলকারী ট্রাক ও বাস চালকদের চশমা বিতরণের ব্যবস্থা করা হয়েছে।
রাজ্য সরকার গুলি জাতীয় সড়কে আইন-শৃঙ্খলা পরিস্থিতি দেখাশোনা করে।
আজ লোকসভায় এক লিখিত প্রশ্নের জবাবে কেন্দ্রীয় সড়ক পরিবহন ও মহাসড়ক মন্ত্রী শ্রী নীতিন গড়করি জানিয়েছেন।
CG/ SB
(Visitor Counter : 81
অর্থমন্ত্রক
ইসিএলজিএস-এর পরিধি প্রসারিত হয়েছে এবং প্রকল্পটি ২০২২-এর ৩১ মার্চ পর্যন্ত বাড়ানো হয়েছে
নতুন দিল্লি, ২৯ সেপ্টেম্বর, ২০২১
ইমার্জেন্সি ক্রেডিট লাইন গ্যারান্টি স্কিম, ইসিএলজিএস চালু হওয়ার পর থেকে ১.১৫ কোটিরও বেশি ক্ষুদ্র, অতি ক্ষুদ্র ও মাঝারি শিল্প সংস্থা গুলিতে ব্যবসার জন্য ত্রাণের পরিমাণ বেড়েছে।
এর ফলে করোনা অতি মারির কারণে শিল্পক্ষেত্রে ব্যাঘাত সৃষ্টিকারী সংস্থাগুলির ব্যবসা পুনরায় চালু করতে সহায়তা প্রদান করেছে।
গত ২৪ সেপ্টেম্বর পর্যন্ত মঞ্জুরীকৃত ঋণের পরিমাণ ২.৮৬ লক্ষ কোটি টাকা ছাড়িয়ে গেছে। মোট গ্যারেন্টি গুলির মধ্যে ৯৫ শতাংশই ক্ষুদ্র, অতি ক্ষুদ্র ও মাঝারি শিল্পোদ্যোগের জন্য অনুমোদন করা হয়েছে।
সরকার বিভিন্ন শিল্প সংস্থার এবং অংশীদারদের কাছ থেকে দাবি পত্র গ্রহণ করে আসছে যাতে ব্যবসা গুলিকে সহায়তা নিশ্চিত করা যায়। করোনার দ্বিতীয় ঢেউয়ে প্রভাবিত ব্যবসা গুলির বেহাল অবস্থা ফিরিয়ে আনতে এই ইমার্জেন্সি ক্রেডিট লাইন গ্যারান্টি স্কিমের সময়সীমা ৩১ মার্চ, ২০২২ পর্যন্ত বাড়ানোর পাশাপাশি গ্যারান্টির পরিমাণ ৪.৫ লক্ষ টাকা পর্যন্ত বাড়ানোর সিদ্ধান্ত নেওয়া হয়েছে।
CG/ SB
(Visitor Counter : 204
মানবসম্পদবিকাশমন্ত্রক
চতুর্থ পর্যায়ের শিল্পোৎপাদনে উৎসাহ দিতে পূর্ব ভারতে নতুন শিল্পোদ্যোগের সঙ্গে আইআইটি খড়্গপুরের সহযোগিতা
কলকাতা, ০৬ জানুয়ারি, ২০২০
চতুর্থ পর্যায়ের শিল্পের জন্য সম্পদ উন্নয়নের লক্ষ্যে আইআইটি খড়্গপুরের সেন্টার অফ এক্সেলেন্স ইন অ্যাডভান্স ম্যানুফ্যাকচারিং টেকনোলজি অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রকের সঙ্গে চুক্তিবদ্ধ হয়েছে। এর ফলে, গবেষণা ও উন্নয়নমূলক প্রকল্প রূপায়ণ সম্ভব হবে। কেন্দ্রীয় ভারি শিল্প ও গণ-উদ্যোগ মন্ত্রকের ভারি শিল্প দপ্তর এই লক্ষ্যে একটি তহবিল গড়ে তুলেছে। এই তহবিল থেকে কলকাতা-ভিত্তিক নতুন উদ্যোগ সংস্থা হেমরাজ ইনফোকমের মাধ্যমে শিল্প সংক্রান্ত পরামর্শ এবং ছাত্রছাত্রীদের জন্য শিল্প ক্ষেত্রে গবেষণায় শিক্ষানবিশির সুযোগ গড়ে তুলতে সাহায্য করা হবে।
টাটা মোটরস্ টাটা কনসালটেন্সি সার্ভিসেস, টাটা স্টিল, টাটা সন্স, ভেইল, এইচইসি-র মতো শীর্ষ স্থানীয় শিল্প সংস্থাগুলিকে নিয়ে গঠিত একটি কনসর্টিয়ামে হেমরাজ ইনফোকম প্রথম স্বীকৃত সদস্য। এই কনসর্টিয়ামটি কেন্দ্রীয় সরকার গঠন করেছে।
আইআইটি খড়্গপুরের অধ্যাপক সূর্য কে পাল এই সেন্টার অফ এক্সেলেন্সের প্রধান। তিনি জানান, এই কনসর্টিয়ামে আরও নতুন নতুন সংস্থা এসে যুক্ত হবে বলে তাঁরা আশা। যাদের তারা চতুর্থ পর্যায়ের শিল্পে বিভিন্ন প্রয়োগের বিষয়ে জানাতে পারবেন। হেমরাজ সংস্থাটিকে প্রযুক্তিগত সহায়তার মাধ্যমে তারা বিভিন্ন সংস্থার কাছে একটি বার্তা দিতে পারবেন। এই ধরণের সংস্থা এই কেন্দ্র থেকে পরিকাঠামোগত এবং বিশেষজ্ঞদের পরামর্শ পাবে। আইআইটি খড়্গপুর ঐ সংস্থাগুলিকে তাদের বিভিন্ন চ্যালেঞ্জ মোকাবিলার জন্য গবেষণালব্ধ নানা পরামর্শ ও অত্যাধুনিক শিল্প প্রযুক্তির বিষয়ে জানাবেন, যার ফলে এই সংস্থাগুলি ক্লাউড কম্প্যুটিং রিয়েল টাইম ডেটা প্রসেসিং সহ অত্যাধুনিক প্রযুক্তির বিষয়ে ধারণা পাবে।
হেমরাজ ইনফোকম এআইএনএল, রোবোটিক্স অটোমেশন নিয়ে কাজ করে। আগামী দিনে ভারতে যে শিল্প বিপ্লব আসতে চলেছে, তাতে এই সংস্থা অগ্রণী ভূমিকা পালন করবে। হেমরাজ ইনফোকমের মুখ্য কার্যনির্বাহী আধিকারিক সোহম দাশগুপ্ত জানিয়েছেন, কন্ঠস্বর সনাক্ত করণের মাধ্যমে সমীক্ষার যন্ত্র, যন্ত্রাংশের রক্ষণাবেক্ষণে নতুন নতুন প্রযুক্তি ব্যবহারের লক্ষ্যে আইআইটি-র এই কেন্দ্রটির সহায়তা চেয়েছেন। তিনি আশা প্রকাশ করেন, অতিক্ষুদ্র, ক্ষুদ্র ও মাঝারি শিল্পোদ্যোগকে উৎসাহিত করতে শিক্ষানবিশ গবেষকরা এই অঞ্চলে গুরুত্বপূর্ণ ভূমিকা পালন করবেন।
আইআইটি খড়্গপুরের এই কেন্দ্রটি থেকে শিল্প-কেন্দ্রিক বিভিন্ন কর্মশালা, স্বল্প মেয়াদী পাঠ্যক্রম, অতিক্ষুদ্র, ক্ষুদ্র ও মাঝারি শিল্পোদ্যোগের বিশেষজ্ঞদের সঙ্গে মতবিনিময়ের সুযোগ করে দেওয়া হয়। পাশাপাশি, কম্প্যুটার নিউমেরিক্যাল কন্ট্রোলস্, কম্পোসিট ম্যানুফ্যাকচারিং এবং ধাতু বিদ্যার মতো বিভিন্ন ক্ষেত্রে সহায়তা করা হচ্ছে। এখানে অন্যান্য শিক্ষা প্রতিষ্ঠানের ছাত্রছাত্রীরাও অংশগ্রহণের সুযোগ পেয়ে থাকেন। চতুর্থ পর্যায়ের শিল্পের বিষয়ে সম্যক ধারণা পেতে স্বীকৃত সংস্থাগুলি বিনামূল্যে প্রশিক্ষণ পেয়ে থাকে। এখানে প্রচুর ছাত্র ও গবেষক নতুন শিল্প প্রযুক্তি সম্পর্কে বিভিন্ন তথ্য পেয়ে থাকেন।
CG/CB/SB
(Visitor Counter : 13
জলশক্তি মন্ত্রক
নোবেল জয়ী অধ্যাপক মাইকেল ক্রেমার জল জীবন মিশনের আধিকারিকদের সঙ্গে দেখা করলেন
নয়াদিল্লি, ১৩ জুলাই, ২০২২
নোবেল জয়ী অধ্যাপক মাইকেল ক্রেমার আজ এখানে অন্ত্যোদয় ভবনে স্বাস্থ্য ও পরিবারকল্যাণ মন্ত্রক, ইউনিসেফ, পানীয় জল ও পরিচ্ছন্নতা দপ্তরের সচিব শ্রীমতী বিনি মহাজন, অন্যান্য শীর্ষস্থানীয় আধিকারিক এবং তাঁদের সহযোগীদের সঙ্গে দেখা করলেন।
অধ্যাপক মাইকেল ক্রেমার আমেরিকার উন্নয়ন অর্থনীতিবিদ। ২০১৯-এ তিনি অভিজিৎ ব্যানার্জি এবং এস্থার ডাফলো-র সঙ্গে যৌথভাবে অর্থনীতিতে নোবেল পুরস্কার পান বিশ্বের দারিদ্র্য দূরীকরণে তাঁদের পরীক্ষামূলক তত্ত্বের জন্য।
আধিকারিকদের উদ্দেশে অধ্যাপক ক্রেমার বলেন, তাঁর গবেষণার অন্যতম গুরুত্বপূর্ণ বিষয়টি হল, যদি পরিবারগুলির কাছে পরিশ্রুত জল পৌঁছে দেওয়া যায় তাহলে পানীয় জলের জন্য প্রায় ৩০ শতাংশ শিশু মৃত্যুই কমানো যেতে পারে। শিশুদের, বিশেষ করে নবজাতদের মধ্যে ডায়েরিয়া অতি সাধারণ ব্যাধি। নবজাতকরা জলবাহিত রোগের শিকার হয় সহজে এবং গবেষণার জন্য সমীক্ষায় দেখা গেছে যে চারটির মধ্যে একটি শিশু মৃত্যু প্রতিরোধ করা যেতে পারে পরিশ্রুত জলের ব্যবস্থা করলে। সেই জন্য ‘হর ঘর জল’ কর্মসূচি স্বাস্থ্যের মানোন্নয়নে বিশেষ করে, শিশুদের মধ্যে গুরুত্বপূর্ণ ভূমিকা নিচ্ছে।
অধ্যাপক ক্রেমার শুনে খুশি হন যে জল জীবন মিশন শুধুই গ্রামাঞ্চলে পানীয় জল দেওয়ার ক্ষেত্রেই সীমিত নয়, সেই জলের গুণগত মানও নিশ্চিত করা হয়েছে। এর জন্য জলের উৎস এবং যেখানে জল দেওয়া হচ্ছে সেখানকার জলের বিশুদ্ধতা পরীক্ষা করা হয় জল পরীক্ষাগারের মাধ্যমে এবং ফিল্ড টেস্ট কিট ব্যবহার করে স্থানীয় মানুষের দ্বারা নজরদারি চালিয়ে।
শ্রীমতী মহাজন দীর্ঘস্থায়িত্বের সমস্যার ওপর জোর দেন এবং তাঁর মতে সঠিকভাবে জল ব্যবহার নিশ্চিত করতে তৃণমূল স্তরে আচরণগত পরিবর্তন প্রয়োজন।
ভারতে ইউনিসেফ-এর পক্ষে ডব্লিউএএসএইচ-এর প্রধান শ্রী নিকোলাস অসবার্ট শিশুদের স্বাস্থ্যের ওপর নিরাপদ জলের প্রভাব নিয়ে বলেন ওয়াটার এড এবং ওয়াশ ইনস্টিটিউট-এর মতো অন্যান্য সহযোগীরাও নিরাপদ পানীয় জলের গুরুত্ব নিয়ে তাঁদের মতামত ব্যক্ত করেন।
জাতীয় জল জীবন মিশনের এএস এবং এমডি শ্রী বিকাশ শীল বলেন যে জল জীবন মিশন জল সম্পর্কে কার্যকরী গবেষণা চালানোর জন্য নতুন নতুন সুযোগ এনে দিয়েছে। তিনি বলেন যে বেশ কিছু গ্রামে এই কাজ চালানো হচ্ছে বিভিন্ন পর্যায়ে। বছরের এই সময়টা এই ধরনের সমীক্ষা করার প্রকৃত সময়। কিছু গ্রামে ১০০ শতাংশই কাজ হয়েছে। অনেক গ্রামেই আংশিকভাবে কলের জল সরবরাহ করা হচ্ছে, আবার কয়েকটি গ্রামে দূরবর্তী কোনও স্থান থেকে জল বয়ে আনার ওপরই নির্ভর করতে হয়।
অধ্যাপক ক্রেমার জলের নিরাপদ ভাণ্ডার, নতুন এবং সাশ্রয়ী জল পরিশোধন প্রযুক্তি এবং গ্রামে গ্রামে কলের জল নিয়ে সমীক্ষার গুরুত্বের বিষয়ে ভবিষ্যতে সহযোগিতার আশ্বাস দেন।
(PG/AP/DM
উত্তর-পূর্বাঞ্চলেরউন্নয়নসংক্রান্তমন্ত্রক
উত্তর-পূর্বাঞ্চল উন্নয়ন মন্ত্রকের উত্তর-পূর্বাঞ্চল পরিষদের উদ্যোগে সার্বিক আর্থিক বিকাশের জন্য কৃষি পণ্যের উৎপাদন বৃদ্ধির উদ্যোগ
নয়াদিল্লি, ০৭ ডিসেম্বর, ২০২১
উত্তর-পূর্বাঞ্চল উন্নয়ন মন্ত্রকের উত্তর-পূর্বাঞ্চল পরিষদের উদ্যোগে সার্বিক আর্থিক বিকাশের জন্য সিকিম সরকারের খাদ্য নিরাপত্তা ও কৃষি উন্নয়ন দপ্তর রাজ্যে কৃষি কাজে যন্ত্রের ব্যবহার বাড়ানোর জন্য একটি প্রকল্প হাতে নিয়েছে। এই প্রকল্পের খরচ হবে ৫ কোটি ৪ লক্ষ ৫ হাজার টাকা। এর মধ্যে কেন্দ্র দেবে ৪ কোটি ৫৩ লক্ষ ৬৫ হাজার টাকা এবং রাজ্যের প্রদেয় অর্থ ৫০ লক্ষ ৪০ হাজার টাকা। সিকিমের সবকটি জেলাতেই এই প্রকল্প বাস্তবায়িত হবে। কৃষি কাজে উৎপাদন বাড়ানো, কৃষকের আয় বৃদ্ধি এবং সার্বিক অর্থনৈতিক বিকাশই এই প্রকল্পের মূল উদ্দেশ্য। কৃষি কাজে বলদের ব্যবহার না করে পাওয়ার টিলার ব্যবহারের ওপর বিশেষ গুরুত্ব দেওয়া হয়েছে। সেক্ষেত্রে কৃষি কাজের সময় কমবে এবং ফসলের উৎপাদন বাড়বে।
CG/CB/SB
(Visitor Counter : 69
পরমাণুশক্তিদপ্তর
সংযুক্ত আরব আমিরশাহীতে অনুষ্ঠিত ৩৪তম আন্তর্জাতিক জীববিদ্যা অলিম্পিয়াডে পদক তালিকার শীর্ষে ভারত
মুম্বাই, ১১ জুলাই, ২০২৩
সংযুক্ত আরব আমিরশাহীর আল আইন-এ অনুষ্ঠিত হচ্ছে ২০২৩-এর আন্তর্জাতিক জীববিদ্যা অলিম্পিয়াড। ৩৪তম এই অলিম্পিয়াডে্র আজই শেষ দিন। এবারের অলিম্পিয়াডে পদক তালিকার শীর্ষে রয়েছে ভারত। ভারতের চার অংশগ্রহণকারীই স্বর্ণ পদক লাভ করেছেন।
আন্তর্জাতিক জীববিদ্যা অলিম্পিয়াডে যাঁরা অংশ নিয়েছেন :
কর্ণাটকের বেঙ্গালুরুর ধ্রুব আদবানী
রাজস্থানের কোটার ঈশান পেড়নেকর
মহারাষ্ট্রের জালনা-র মেঘ ছাবড়া
ছত্তিশগড়ের রিশালির রোহিত পান্ডা
অংশগ্রহণকারী ছাত্রছাত্রীদের সঙ্গে ছিলেন দিল্লি বিশ্ববিদ্যালয়ের প্রাক্তন সিনিয়র প্রফেসর মদন এম চতুর্বেদী, টিআইএফআর-এর এইচবিসিএসই শাখার ডঃ অনুপমা রোনাড, দুই বৈজ্ঞানিক পর্যবেক্ষক ডঃ ভি ভি বিনয়  এবং ডঃ রামবাদুর সুবেধি ।
এবারের অলিম্পিয়াডে ৭৬টি দেশের ২৯৩ জন ছাত্রছাত্রী অংশ নিয়েছেন। ভারত ছাড়া সিঙ্গাপুর হল একমাত্র দেশ যাদের চারজন প্রতিযোগী স্বর্ণ পদক পেয়েছেন। এই অলিম্পিয়াডে মোট ২৯টি সোনা দেওয়া হয়েছে।
ভারত এর আগে জ্যোতির্বিদ্যা এবং জ্যোতির্বিজ্ঞানে , পদার্থবিদ্যায়  এবং জুনিয়র সায়েন্স -এ পদক তালিকার শীর্ষে ছিল।
CG/CB/DM/
(Visitor Counter : 42
প্রধানমন্ত্রীরদপ্তর
প্রধানমন্ত্রী প্রথম বন্দে ভারত ট্রেনকে স্বাগত জানানোর জন্য ত্রিশূরকে অভিনন্দন জানিয়েছেন
নয়াদিল্লি, ২৬ এপ্রিল, ২০২৩
প্রধানমন্ত্রী শ্রী নরেন্দ্র মোদী আজ কেরলের প্রথম বন্দে ভারত ট্রেনকে বর্ণাঢ্য চিরাচরিত প্রথায় স্বাগত জানানোর জন্য ত্রিশূরের মানুষের প্রশংসা করেছেন।
রেল মন্ত্রকের একটি ট্যুইটের জবাবে প্রধানমন্ত্রী ট্যুইট করেছেন;
“দারুণ ত্রিশূর!”
PG/AP/NS
(
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুনদিল্লি, ১লা অক্টোবর, ২০২১
দেশজুড়ে টিকাকরণ অভিযানে এ পর্যন্ত ৮৯ কোটি ২লক্ষ টিকা দেওয়া হয়েছে।
ভারতে নতুন করে গত ২৪ ঘন্টায় সংক্রমিত হয়েছেন ২৬,৭২৭ জন ।
মোট সংক্রমিতের ১%র কম, মাত্র ০.৮২% এখন চিকিৎসাধীন ।২০২০র মার্চের পর এই হার সর্বনিম্ন।
ভারতে চিকিৎসাধীন সংক্রমিতের সংখ্যা বর্তমানে ২লক্ষ ৭৫হাজার ২শো ২৪জন।
বর্তমানে কোভিড মুক্ত হওয়ার হার ৯৭.৮৬%।
গত চব্বিশ ঘন্টায় আরোগ্য লাভ করেছেন ২৮হাজার ২শো ৪৬জন।
সারা দেশে এ পর্যন্ত মোট সুস্থ হয়েছেন ৩ কোটি ৩০ লক্ষ ৪৩হাজার ১৪৪ জন।
সাপ্তাহিক সংক্রমিতের হার ৯৮ দিন ধরে ৩ শতাংশের নিচে রয়েছে, বর্তমানে ১.৭%।
দৈনিক সংক্রমিতের হার গত ৩২ দিন ধরে ৩ শতাংশের কম, আজ এই হার ১.৭৬%।
মোট নমুনা পরীক্ষা হয়েছে ৫৭কোটি ৪লক্ষ।
CG/CB/
(Visitor Counter : 123
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ০৭ মার্চ, ২০২২
দেশ জুড়ে টিকাকরণ অভিযানে এ পর্যন্ত ১৭৮ কোটি ৯০ লক্ষ টিকা দেওয়া হয়েছে।
চিকিৎসাধীন সংক্রমিতের সংখ্যা বর্তমানে ৫৪ হাজার ১১৮।
দেশে বর্তমানে করোনায় আক্রান্তের হার মোট আক্রান্তের ০.১৩ শতাংশ।
কোভিড মুক্তের হার বর্তমানে ৯৮.৬৮ শতাংশ।
গত ২৪ ঘণ্টায় সুস্থ হয়েছেন ৯ হাজার ৬২০ জন। এখনও পর্যন্ত সুস্থ হয়ে উঠেছেন ৪ কোটি ২৩ লক্ষ ৯৮ হাজার ৯৫ জন।
সারা দেশে গত ২৪ ঘণ্টায় নতুন করে আক্রান্ত ৪ হাজার ৩৬২ জন।
দৈনিক সংক্রমণের হার ০.৭১ শতাংশ।
সাপ্তাহিক সংক্রমণের হার ০.৭৩ শতাংশ।
এখনও পর্যন্ত নমুনা পরীক্ষা হয়েছে ৭৭ কোটি ৩৮ লক্ষ।
গত ২৪ ঘণ্টায় ৬ লক্ষ ১২ হাজার ৯২৬টি নমুনা পরীক্ষা হয়েছে।
CG/CB/SB
(
কৃষিমন্ত্রক
কেন্দ্র ২০২২-২৩ রবি শস্যের জন্য ডাল ও তৈল বীজের উৎপাদন বাড়াতে যথাসময়ে এগুলির বীজ বন্টনের মাধ্যমে সঠিক পদক্ষেপ গ্রহণ করেছে
২০২২ – এর খরিফ মরশুমে পর্যাপ্ত বৃষ্টি না হওয়ায় পশ্চিমবঙ্গ, উত্তর প্রদেশ, বিহার, ঝাড়খন্ড, মধ্যপ্রদেশের কিছু অংশ এই বীজ পাবে
নয়াদিল্লি, ২২ সেপ্টেম্বর, ২০২২
শস্যের উৎপাদন বাড়াতে বীজের ভূমিকা বিশেষ গুরুত্বপূর্ণ। গুণগতমানসম্পন্ন বীজ ২০-২৫ শতাংশ পর্যন্ত শস্য উৎপাদন বাড়াতে পারে। কৃষি ক্ষেত্রে ভালো বীজ পাওয়া গেলে উৎপাদন বাড়ে। এতে কৃষকদের উচ্চ আয়ের পাশাপাশি, সামগ্রিকভাবে কৃষি বাস্তুতন্ত্র এবং দেশের অর্থনীতি উপকৃত হয়। কিছু রাজ্যে এবার পর্যাপ্ত বৃষ্টি না হওয়ায় রবি মরশুমের জন্য ডাল ও তৈল বীজের বপন নির্দিষ্ট সময়ের আগে করার প্রয়োজন হয়ে পড়েছে।
সরকার ২০২২-২৩ রবি মরশুমের জন্য যেসব অঞ্চলে বৃষ্টি কম হয়েছে, সেখানে অতিরিক্ত ডাল ও তৈল বীজের ছোট ছোট প্যাকেট পাঠাবে। জাতীয় বীজ কর্পোরেশন  এবং নাফেড – এর মতো কেন্দ্রীয় সংস্থানের মাধ্যমে জাতীয় খাদ্য নিরাপত্তা মিশনের আওতায় ভারত সরকারের অর্থানুকূল্যে কেন্দ্রীয় সংস্থা এই বীজ প্রদান করবে।
সরকার নতুন ধরনের বীজগুলি কৃষকদের কাছে পৌঁছে দিতে বিশেষ ব্যবস্থা গ্রহণ করেছে:
· উৎপাদন বাড়াতে আধুনিক শস্য কৃষকদের মধ্যে জনপ্রিয় করার ব্যবস্থা গ্রহণ করা হয়েছে।
· পশ্চিমবঙ্গ, উত্তর প্রদেশ, বিহার, ঝাড়খন্ড ও মধ্যপ্রদেশের কিছু অংশে ২০২২-এর খরিফ মরশুমে বৃষ্টি কম হওয়ায় ডাল ও তৈল বীজের ছোট ছোট প্যাকেট বন্টন করা হবে।
· মহারাষ্ট্রের বিদর্ভ অঞ্চলে সর্ষের তেলের উৎপাদন বৃদ্ধির চেষ্টা করা হচ্ছে।
· তামিলনাডু, অন্ধ্রপ্রদেশ, তেলেঙ্গানা ও কর্ণাটকের মধ্যে দক্ষিণের রাজ্যগুলিতে প্রধান রবি মরশুমের তৈল বীজ হিসাবে বাদামের বীজ বন্টন করা হবে।
ডালের প্রচারের জন্য সরকার ২০২২-২৩ সালে ১১টি রাজ্যে ৪ লক্ষ ৫৪ হাজার বীজের ছোট প্যাকেট বরাদ্দ করেছে। সরকার অড়হর, মুশুর ও উরাদ – ৩৭০ নামে একটি বিশেষ কর্মসূচিও চালু করেছে। এর মধ্যে ১২০টি জেলায় মুশুর, ১৫০টি জেলায় উরাদ উৎপাদনের লক্ষ্য নেওয়া হয়েছে।
তৈল বীজের ৮ লক্ষ ৩০ হাজার ছোট প্যাকেট বন্টন করা হবে। এর মধ্যে সর্ষে, বাদাম, সয়াবীন ও সূর্যমুখী রয়েছে। সরকার উৎপাদন বাড়ানোর জন্য ২০২১-২২ রবি মরশুমে বিশেষ সর্ষে মিশন চালু করেছে। এর ফলে, উৎপাদন বেরেছে প্রায় ১৫ শতাংশ।
২০১৪-১৫ সাল থেকে তৈল বীজ ও ডালের উৎপাদন বাড়ানোর জন্য বিশেষ ব্যবস্থা নেওয়া হচ্ছে। এর ফলে, ২০১৪-১৫ সালের তুলনায় ২০২১-২২ সালে উৎপাদন বেড়েছে প্রায় চার গুণ। ২০১৪-১৫ সালে তৈল বীজ উৎপাদন হয়েছিল ২.৭৫ কোটি টন, ২০২১-২২ সালে তা বেড়ে হয় ৩.৭৭ কোটি টন। গত তিন বছরে ডাল ও তৈল বীজের উৎপাদন বেড়েছে অনেকটাই। ডালের ক্ষেত্রে ২০১৮-১৯ সালের ৭২৭ কেজি প্রতি হেক্টর থেকে বর্তমানে উৎপাদন বেড়ে হয়েছে ৯৮০ কেজি প্রতি হেক্টর। অর্থাৎ, উৎপাদন হার বেড়েছে ৩৪.৮০ শতাংশ। তৈল বীজের ক্ষেত্রে ২০১৮-১৯ সালের ১ হাজার ২৭১ কিলোগ্রাম প্রতি হেক্টর থেকে উৎপাদন বেড়ে বর্তমানে হয়েছে ১ হাজার ২৯২ কিলোগ্রাম প্রতি হেক্টর।
আত্মনির্ভর ভারত গঠনের লক্ষ্যে সরকার ডাল ও তৈল বীজ উৎপাদন বৃদ্ধির বিষয়টিতে বিশেষ জোর দিচ্ছে।
PG/PM/SB
(Visitor Counter : 122
প্রতিরক্ষামন্ত্রক
ট্যাঙ্ক বিধ্বংসী ক্ষেপণাস্ত্র ‘হেলিনা’র সফল পরীক্ষণ
নয়াদিল্লি, ১১ এপ্রিল, ২০২২
সম্পূর্ণ দেশীয় প্রযুক্তিতে তৈরি হেলিকপ্টার থেকে ট্যাঙ্ক বিধ্বংসী ক্ষেপণাস্ত্র ‘হেলিনা’র সফল পরীক্ষণ আজ সম্পন্ন হয়েছে। যৌথভাবে এই পরীক্ষা চালায় প্রতিরক্ষা গবেষণা ও উন্নয়ন সংস্থা ডিআরডিও-র একদল বিজ্ঞানী, ভারতীয় সেনাবাহিনী এবং ভারতীয় বিমানবাহিনী।
অত্যাধুনিক হাল্কা ওজনের হেলিকপ্টার থেকে এই ক্ষেপণাস্ত্রের পরীক্ষা চালানো হয় এবং সেটি পূর্বনির্ধারিত লক্ষ্যবস্তুতে সাফল্যের সঙ্গে আঘাত হানে। ক্ষেপণাস্ত্রটি নিক্ষেপ করার সময় ইমেজিং ইনফ্রা-রেড প্রযুক্তিকে কাজে লাগানো হয়। উল্লেখ করা যেতে পারে, ‘হেলিনা’ ক্ষেপণাস্ত্র বিশ্বের অন্যতম সর্বাধুনিক ট্যাঙ্ক বিধ্বংসী মারণাস্ত্র।
অত্যাধুনিক হাল্কা ওজনের হেলিকপ্টার থেকে রাজস্থানের পোখরানে ক্ষেপণাস্ত্রটির পরীক্ষা করা হয়। ক্ষেপণাস্ত্রটির কার্যকরিতা যাচাইয়ের সময় সেনাবাহিনীর কমান্ডাররা ছাড়াও ডিআরডিও-র বিজ্ঞানীরাও উপস্থিত ছিলেন।
প্রতিরক্ষা মন্ত্রী শ্রী রাজনাথ সিং যৌথভাবে এই পরীক্ষা চালানোর জন্য ডিআরডিও এবং ভারতীয় সেনাবাহিনীকে অভিনন্দন জানিয়েছেন। প্রতিরক্ষা গবেষণা ও উন্নয়ন দপ্তরের সচিব তথা ডিআরডিও-র চেয়ারম্যান ডঃ জি সতীশ রেড্ডি কঠিন পরিস্থিতি সত্ত্বেও এই পরীক্ষার সঙ্গে যুক্ত সকল পক্ষের প্রচেষ্টার প্রশংসা করেছেন।
CG/BD/SB
(Visitor Counter : 108
প্রধানমন্ত্রীরদপ্তর
পুরুষদের জ্যাভলিন বিশ্ব চ্যাম্পিয়ানশিপে রৌপ্য পদক জয়ের জন্য নীরজ চোপড়াকে প্রধানমন্ত্রীর অভিনন্দন
নতুনদিল্লি, ২৪শে জুলাই, ২০২২
প্রধানমন্ত্রী শ্রী নরেন্দ্র মোদী পুরুষদের জ্যাভলিন বিশ্ব চ্যাম্পিয়ানশিপে রৌপ্য পদক জয়ের জন্য শ্রী নীরজ চোপড়াকে অভিনন্দন জানিয়েছেন।
স্পোর্টস অথরিটি অফ ইন্ডিয়ার একটি ট্যুইটের জবাবে প্রধানমন্ত্রী বলেছেন,
“ আমাদের সবথেকে প্রতিষ্ঠিত একজন ক্রীড়াবিদের অসামান্য সাফল্য অর্জন!
#WorldChampionships-এ রৌপ্য পদক জয়ের জন্য @Neeraj_chopra1কে অভিনন্দন। ভারতীয় ক্রীড়াজগতে এটি এক বিশেষ মুহূর্ত। নীরজের আগামী দিনে আরো সাফল্য কামনা করি।“
PG/CB/
(
রাষ্ট্রপতিরসচিবালয়
ভি ভি গিরির জন্মবার্ষিকীতে রাষ্ট্রপতির শ্রদ্ধার্ঘ্য
নতুন দিল্লি, ১০ অগাস্ট, ২০২১
প্রাক্তন রাষ্ট্রপতি ভি ভি গিরির জন্মবার্ষিকীতে শ্রদ্ধা জানিয়েছেন রাষ্ট্রপতি শ্রী রামনাথ কোবিন্দ । রাষ্ট্রপতি ভবনে আজ ভি ভি গিরির প্রতিকৃতিতে পুষ্পার্ঘ্য দিয়ে শ্রদ্ধা জানান রাষ্ট্রপতি এবং রাষ্ট্রপতি ভবনের আধিকারিকরা ।
CG/SS/RAB
(Visitor Counter : 91
আয়ুষ
ত্বকের অসুখের নিরাময়ে হোমিওপ্যাথি
নয়াদিল্লি, ১২ অক্টোবর, ২০২০
ত্বকে ভাইরাস সংক্রমণের ফলে সৃষ্ট সমস্যার সমাধানে হোমিওপ্যাথি চিকিৎসায় ভালো ফল পাওয়া যায় বলে অনেকেই দাবি করেন। শিলং-এর রিসার্চ জার্নাল অফ নর্থ-ইস্টার্ন ইন্সটিটিউট অফ আয়ুর্বেদ অ্যান্ড হোমিওপ্যাথি౼’ আয়ুহোম’ – এ সম্প্রতি একটি প্রতিবেদন প্রকাশিত হয়েছে। এই প্রতিবেদনে বলা হয়েছে, ত্বক সংক্রান্ত ৫টি অসুখের চিকিৎসায় ৫ জন রোগীর ওপর হোমিওপ্যাথি ওষুধ প্রয়োগ করে অভাবনীয় সাফল্য পাওয়া গেছে। অর্গানন দপ্তরের রিডার শ্রীমতী সঙ্গীতা সাহা, কলকাতার হোমিওপ্যাথিক মেডিকেল কলেজ ও হাসপাতালের স্নাতকোত্তর পর্যায়ের প্রশিক্ষক শ্রী মহাকাশ মন্ডল এবং কলকাতার ন্যাশনাল ইন্সটিটিউট অফ হোমিওপ্যাথির স্নাতকোত্তর স্তরের আরেক প্রশিক্ষক শ্রী কৌশিক ধর এ বিষয়ে বিস্তারিত বিস্তারিত পরীক্ষা নিরীক্ষা চালিয়েছেন।
আঁচিল, হারপিস জোসটার এবং মোলাস্ক্যান কন্টাজিওসাম  – এই রোগে আক্রান্ত ৫ জন রোগীর ওপর পরীক্ষা করে চিকিৎসকরা যথেষ্ট সুফল পেয়েছেন। চিকিৎসকরা এই ওষুধগুলি প্রয়োগের পর প্রত্যেক রোগীর বিভিন্ন সময়ে সংক্রমণের অবস্থারমূল্যায়ন করেছেন এবং চূড়ান্ত পর্যায়ে সাফল্য পেয়েছেন। এরপর এই ওষুধ আরও অনেকের ওপর প্রয়োগ করার পরিকল্পনা করা হয়েছে।
CG/CB/SB
(Visitor Counter : 4663